Järgnev saade on valminud tänu J.Meyeri teenistuspartnerite toele
IGAPÄEVAELU RÕÕMUD
Kui tahad inimestega hästi läbi saada,
pead õppima hoidma oma arvamused enda teada.
"Aga mina arvan, aga mina arvan, aga mina arvan..."
Aga kes sult' üldse küsis, mida sa arvad?
Ja isegi, kui ma küsiks, ei tahaks ma eeldavasti teada.
1 Tessalooniklaste 4:11 muide kinnitab seda,
et tegele oma asjadega ja toimeta oma kätega.
Ära lase oma tunnetel valitseda enda üle.
Tunded on omal kohal, kuid nad ei tohi juhtida su elu.
Ole valmis olema ka vait ja ütlema mitte midagi,
vältimaks tülisid.
Ühtlasi ei pea see viimane sõna alati sulle jääma.
Andesta kiiresti ja ära solvu kergesti.
Ära solvu kergesti!
"Aga sa riivasid mu tundeid!"
No aga sa ära lase end riivata!
Miks on see rohkem minu vastutus mitte riivata su tundeid,
kui sinu vastutus otsustada uskuda parimat
ja mitte lasta end riivata?
Kuule, see oli väga hea mõte! Ma polegi varem midagi sellist öelnud.
Keskendu inimeste tugevustele ja mitte nõrkustele.
Kui tarvis, koosta kasvõi nimekiri nende tugevustest.
Kohtle teisi nii nagu tahad, et sindki koheldaks.
Ole armuline jne. jne.
Jehoova Shalom - Jumal, meie rahu.
Kes on Jumal?
Jehoova Jaire, meie varustaja.
Halleluuja!
Las ma öelda sulle midagi.
Me jääme elus nii paljust ilma,
kuna pöördume selle saamiseks inimeste ja mitte Jumala poole.
Kui palju kordi elus olen ma pahandanud kellegi peale -
võib-olla Dave'i või kellegi teise peale,
aga tõenäoliselt ikka Dave'i peale,
et ta ei lohutanud mind, kui vajasin lohutust.
Kuid tead, mida pidin õppima?
Kui tunnen, et vajan julgustust,
mida ma aegajalt tõesti vajan,
siis selle asemel, et pahandada Dave'i, laste või sõprade peale,
et nad seda mulle ei jaga...
Kui paljud on märganud, et kui teil on rasked ajad,
hakkate te otsima kedagi, keda selles süüdistada?
Kui aga vajad julgustust, mine Jumala juurde ja ütle:
"Jumal, olen täna pisut nullis ja vajan julgustust."
Ja lase seejärel Jumalal otsustada, kelle kaudu Ta tahab sind aidata.
Jumal on Jehoova Jaire, meie varustaja.
Ta on ka El Shaddai - ülirikkalik, kelle jaoks pole miski liigraske.
Jumal hoolib kõigest, millest sina hoolid
ja varustab nii paljude asjadega.
Proovisin sellest nimekirja koostada,
kuid kui oleksin jätkanud, kirjutaksin seda ikka veel.
Piibel ütleb, et Tema on meie kaitse ja varjupaik,
Ta on meie hoidja.
Tema on see, kes trööstib meid.
Ta varustab meid finantsidega, tööga, jõuga, armuga, tervenemisega,
tarkusega, suhetega jne.
Jumal on meie varustaja.
Vaatame täna kolme kirjakoha:
Filiplastele 4:19
Kes on Jumal?
Enamjaolt kõik.
Kus Ta asub?
Kõikjal.
Milla Ta seal asub?
Koguaeg.
Mida Ta teab?
Kõike.
"Küll mu Jumal täidab kõik teie vajadused
oma rikkust mööda..."
Kas pole tore, et Ta teeb seda rikkalikult
ja pole mingi ihnuskoi?
Mu Jumal teeb seda rikkalikult ja lahkesti.
Mulle meeldivad need sõnad,
mida siin on kasutatud Jumala loomuse kirjeldamiseks.
Ülevoolavalt, külluslikult, rikkalikult.
"Küll mu Jumal täidab kõik teie vajadused
oma rikkust mööda kirkusega Kristuses Jeesuses."
Ta täidab me vajadused.
Täna Jumalat iga päev sinu vajaduste täitmise eest,
isegi, kui sa ei näe veel neid kõiki täidetuna.
Jumal on mu allikas ja varustaja.
Olgu samas täpsustuse mõttes öeldud
et ma ei arva, et peaksid Fil.4:19 Piibli kontekstist välja kiskuma
ja ainuüksi seda koguaeg tsiteerima.
Peaksid lugema ka seda, mis on selle ümber.
See oli tegelikult koht,
kus Paulus rääkis oma finantspartneritele,
kes ta teenistust toetasid.
Ehk siis, Piibel tõesti ütleb meile,
et viis, kuidas vabastada Jumala õnnistusi oma ellu,
on olla sõnakuulelik õnnistamaks teisi inimesi
ja aitamaks neid.
Luuka 6:38 "Andke, ja teile antakse -
hea, tihedaks vajutatud, raputatud, kuhjaga mõõt antakse teie rüppe..."
Kui sa pole veel õppinud olema helde andja -
radikaalselt helde andja, kes otsib võimalusi anda,
jääd sa elus ilma ühest parimast asjast üldse.
Parimaid asju mida iseenda heaks teha,
on olla helde andja.
Tee alati rohkem, kui pead.
Igakord, kui annad ükskõik, kellele - mõnele teenistusele, kogudusele,
sõbrale või hädasolijale,
võta seda alati nii, et sa annad kui Jumalale.
Jumal, ma annan selle Sulle.
Ma tahan aidata, sest ma armastan Sind.
Sina oled andnud mulle ja mina tahan anda Sulle.
Ja alles siis võid tsiteerida iga päev:
"Küll mu Jumal täidab kõik mu vajadused
oma rikkust mööda kirkusega Kristuses Jeesuses."
Me oleme vahel üsna osavad
noppima välja piiblisalme, mis meile väga meeldivad,
ignoreerides konteksti selle ümber.
Heebrealastele 13:5-6 on laiendatud tõlkes fenomenaalne!
"Olgu te loomus ja meelelaad vaba raha-armastusest -
sh aplusest, ahnusest, himust ja ihast maise vara järele -,
ja olge rahul asjade ja olukordadega, mis teil on,
sest Jumal ise on öelnud:
"Ma ei vea teid kuidagimoodi alt, ega hülga ega jäta teid ilma abita.
Ma ei jäta teid, ma ei jäta teid, ma ei jäta teid..."
Armas aeg!
"Ma ei jäta teid, ma ei jäta teid, ma ei jäta teid vähimalgi moel
abitusse seisu.
Ma ei hülga teid, ei vea teid alt ega laste teist lahti.
Kohe kindlasti mitte!"
Hüüumärgid üle kogu selle teksti.
Milline kinnitus ja trööst peaks see olema üksikvanematele.
Milline trööst kellelegi, kes on kaotanud oma lähedase
ja peab hakkama kandma vastutust asjade eest,
millega ta pole harjunud.
Milline trööst kellelegi, kes tunneb, et asjad on täiega üle pea
Milline trööst kellelegi, kes on tööst ilma jäänud.
Jumal ütleb, et Ta ei vea sind alt sinu toetamise ja hoolimise asjus.
Ta ei tee seda!
Jumal ütleb: "Ma ei lase sul käest ega vea sind alt."
On see alles midagi!
Matteuse 6:33
"Aga otsige esmalt Jumala riiki ja tema õigust,
siis seda kõike antakse teile pealegi!"
Üks põhjusi, miks meil pole asju, mida igatseme,
on selles, et me otsime esmalt asju ja mitte Jumalat.
Kui otsiksime Jumalat selleks, et elada, olla ja tegutseda õigel moel..
Näiteks, kui ma võtaks rohkem aega palveks,
et saada teada, kuidas elada armastuses
ja kohelda teisi õigesti,
mainides samas ka oma vajadusi,
saaksin ma suurema tõenäosusega selle,
mida igatsen,
kuna mu esmane tähelepanu on õigete ja mitte valede asjade peal.
Jehoova Jaire on su varustaja.
Ta on ka Jehoova Raffa - su tervendaja.
Tema toob sulle tervenemise.
Tema on su jõud ja tarkus.
Tema on su rahu.
Kes on Jumal?
Ta on imeline!
Kuidas saaks üldse mitte tahta suhet sellise Jumalaga,
kellest täna räägime?
Kes küll ei tahaks kogeda hoolt ja hoolitsust?
Kes küll ei tahaks kogeda tröösti iga kord, kui raskused tabavad?
Tema on kogu lootuse Jumal.
Ta on meie pääse.
Uskumatu!
- Hästi paned, Joyce!
Tänan!
Mul on veel pisut, mida öelda.
Jumal on see, kes pakub armu,
andestust,
armulikkust.
Tema on meie kindlus ja varjupaik keset torme.
Ühtlasi annab Ta meile ka jõu teha kõike, mis tarvis.
Viimane on Jehoova Sebaot, mis tähendab väesalkade ülem.
See saab meeldima sulle,
sest see tähendab, et Ta on kogu Jumala sõjaväe pea.
Ta on nii kapten, kindral kui ka admiral.
Kui oled sõjas lahingut pidamas ja Jumal on kaptenina koos sinuga,
siis tea, et pole vähimatki võimalust, et sa ei võidaks.
Kuulsid sa mind?
Pole vähimatki võimalust, et sa ei võidaks.
Muide, me oleme juba võitnud
ja peame selle võidu lihtsalt oma eludes välja elama.
Peame nägema end erinevamalt kui seda siiani oleme teinud.
Peame end ikka kohe oluliselt erinevamalt nägema
kui seda praegu teeme!
Kui Jumal on väesalkade pealik, peavad ka sõdurid olemas olema.
Ja kuigi on olemas inglid ja muud vaimsed jõud,
kes meie eest sõdivad,
ütleb Piibel meile siiski, et meie oleme Jumala armee.
Ja armas aeg, kui me kõik korraga koonduks,
oleks see lahing üsna peagi läbi.
Sest me oleme üks võimas kamp, mistõttu pole ime,
et Saatan püüab kogu aeg lüüa kiilu me vahele.
See on juba päris raske
saada kogu ülitusgruppgi omavahel läbi saama.
Rääkimata tervest kogudusest või erinevatest konfessioonidest,
et need kõik jõuaks ühele meelele.
Inimestel on raske koostööd teha,
kuna nad pole õppinud panema kõrvale
oma väikesi, tühiseid eelistusi,
omamaks evangeeliumi nimel ühtsust ja harmooniat.
Me oleme sõjavägi,
mistõttu peame katma üksteise seljatagust.
Aamen?
Ma ütlesin, et oleme sõjavägi
mistõttu peame katma üksteise seljatagust.
Efeslastele 6:11-12
"Pange ülle korralik Jumala sõjavarustus,
mille Jumal ise teile annab,
et suudaksite edukalt seista kuradi pettuste ja strateegiate vastu."
Meil on oma vaenlane, kelleks on Saatan.
Temast ei taheta küll palju rääkida,
kuid ta on täie tervise juures ja elujõus siin maa peal.
"Sest me ei sõdi liha ja verega ega seeläbi millegi füüsilisega,
vaid maailma valitsejate ja jõududega ning valitsevate vaimudega,
kes valitsevad maailma üle praegusel pimedusetunnil.
Me sõdime kurjade vaimujõudude vastu,
kes liiguvad üleloomulikus taevases sfääris."
Võimalik, et ebameeldiv info,
kuid ometigi miski, millele aegajalt mõtlema peame.
Meie vastu on suunatud deemonlikud jõud.
Nad vihkavad Jumalat ja kõiki, kes on Jumalast,
mistõttu nad sõdivad meie vastu.
Paulus ütles,
et lisaks suurele võimaluste uksele, mis talle avanes,
sai ta ka osa rohketest väljakutsetest.
Olen alati öelnud rahvale: "Uus tase - uus deemon."
Kui palud, et Jumal ülendaks sind ja teeks midagi suurt su kaudu,
ära oota, et Saatan rulliks su ees lahti punase vaiba,
öeldes: "No küll on tore! Las ma ka aitan sind."
Sa saad kogema vastuseisu.
Aga me oleme sõdurid ja me oleme sõjas.
Saatan ei taha, et sa päästetud saaksid
ja kui oled juba päästetud, siis ta ei taha, et elaksid päästetu elu
Ta ei taha, et omaksid lähedast suhet Jumalaga,
nii et Ta teeb kõikvõimaliku, et takistada sind selle omamises.
2 Timoteose 2:4
"Ükski, kes on sõjateenistuses, ei seo end argielu askeldustega,
kui ta tahab jääda meelepäraseks sellele, kes ta on sõduriks kutsunud."
Nii et üllatus!
Me pole siin selleks, et Jumal meile head meelt valmistaks,
vaid et hoopis meie Jumalale head meelt valmistaks.
Peaksime kohe päeva algul küsima:
"Jumal, mida ma saaks täna Su heaks teha?",
mitte esitama Talle oma nimekirja, mida Tema meile peaks tegema,
et hoida kasvõi me päästet alal.
"Oo Jumal, kui Sa ei tee seda või toda, siis..."
Ei! Me palve peaks olema:
"Ma ei vaja midagi muud kui vaid Sind!
Jah, on asju, mis mulle meeldiks, kuid ma saan ka ilma nendeta.
Ilma Sinuta aga mitte!"
Aamen?
Mida see tähendab takerduda igapäevaellu?
See ei tähenda, et sa ei võiks nautida maiseid asju.
Me võime nautida maiseid asju.
Jah, on asju, mida ei või ka, kuid paljusid siiski võime.
Jumal on loonud kõik, mida näeme
ja see kõik sai loodud meie naudinguks.
Kuid mida see tähendab takerduda maailma asjadesse?
Oletame, et kellelgi on tohutu iha asjade järele,
mistõttu ta on sattunud tohututesse võlgadesse.
Ta pidi saama need asjad kohe, suutmata oodata,
mistõttu ta on nüüd pideva pinge all tekkinud võlgade pärast.
See on see, mis on takerdumine.
Armas aeg, on see alles julgustav!
Saatan on osav meid võrku püüdma: "Võid saada selle kohe!
Ei mingit sissemaksu ega osamakseid kogu aasta."
Õpi kannatlikult ootama.
Ja isegi, kui oled hetkel supi sees,
siis palu, et Jumal aitaks su sealt välja.
Samas aga ära oota, et Ta su võlad üleloomulikult kustutaks
Maksa need ise ära!
Ärge muretsege - ma ei räägi enam kaua,
sest näen, et muutute juba rahutuks.
Kui paljud aga teavad, et rohked võlad panevad pinge alla?
Röövides ühtlasi selle, mida peaksite tegema,
et teenida Jumalat.
Mida enam asju su peas keerleb,
seda raskem on tabada ära hingevaenlase tööd
ja omada innukust ning vaimset jõudu, mida vajad,
et talle vastu seista.
Üks asi, mida Jumal on mulle õpetanud
ja mis mulle väga meeldib, on:
"Joyce, mida rahulikum sa oled,
seda kergem on mu Vaimul sind juhtida."
Mida rahulikumad me oleme,
mitte pidevalt muretsedes, mõeldes ja tõmmeldes kõige pärast..
Kui paljud teavad, mis tunne see on,
kui kõik su kaela -ja seljalihased tõmbuvad pingesse
ja sa oled vaid kui üks tõmblev sasipundar.
Nii et peame kõrvaldama oma elust nii palju pingeid kui vähegi võimalik
ja kui Jumal aitab meid mõnest supist välja,
ärgem keetkem siis kohe uut kokku,
et taaskord ja pidevalt anuda Jumala imet,
mis meid sellest supist välja aitaks.
Olgem selles maailmas, aga mitte sellest maailmast,
nii et me ei takerduks sellesse.
Üks asi veel, millesse hoiduda takerdumast,
on teiste inimeste probleemid.
"Kas me siis ei peaks teisi aitama?"
Muidugi peame!
Kuid kui oled aidanud kedagi 4 aastat ja nad pole ikka abi saanud...
Nad helistavad sulle 3 x päevas ja tõmbavad sind ka maha,
siis see on juba takerdumine.
Aita inimesi ja palveta nende eest, kuid ära takerdu nende jamadesse.
Vahel me teame isegi liiga palju teiste eludest ja see pole hea.
Paulus ütles Timoteosele 1 Timoteose 6:2,
et ta peab võitlema head usuvõitlust.
Nii et sõdurid võitlevad sõjas.
Saatan ei taha, et usuksime Jumalasse.
Ta ei taha, et käituksime õigesti.
Üks pidev sõda käib ainuüksi su lihaliku loomuse ja vaimu vahel.
Piibel ütleb, et see käib pidevalt.
Oh oleks see vaid reede pärastlõunatel,
aga see käib pidevalt su lihaliku loomuse ja vaimu vahel.
Tead, miks?
Oma uue, uuestisündinud inimese poolest
oleme me patule surnud ega taha seda teha.
Kuid patt ei ole surnud.
Mina küll ei taha pattu teha, kuid patt jahib mind endiselt.
Piibel ütleb, et Saatan töötabki läbi me lihaliku olemuse.
Mis sinna alla käib?
Nii su ihu kui mis iganes osa su hingest,
mis pole veel Jumalale üle antud.
Jumal elab me vaimus,
õhutades meid alati tegema seda, mis on õige.
Saatan elab maailmas ja õhutab meid tegema seda, mis vale
Kui mõni vale mõte turgatab su pähe,
annab Jeesus sulle sellest kohe märku,
mistõttu pead tegema valiku
heita see vale mõte kõrvale ja mõelda millegi hea peale.
Kui keegi ajab sind vihale või riivab su tundeid,
tunned esimese asjana valu
ning sind tabab igasugu mõtteid-tundeid.
Jumal aga ütleb: "Andesta ruttu, enne, kui see sinus maad võtab."
Püha Vaim elab me sees, et õpetada meid koguaeg
ja tuletada meile erinevaid asju meelde.
Ma olen nii tänulik,
et Püha Vaim tuletab mulle meelde kõike, mida Jumal on mulle õpetanud.
Vaatame Galaatlastele 5:17
"Sest lihalik loomus himustab Vaimu vastu
ja Vaim lihaliku vastu,
need on teineteise vastased,
nii et teie ei saa teha seda, mida tahaksite."
Nii et küsimus pole selles, et sa ei suuda teha õigeid asju,
vaid selles, et sa ei tee neid automaatselt
ja see pole mitte igakord kerge.
Jah, me oleme osades asjades tublimad kui teistes.
Mul on palju asju, mis ei valmista mu jaoks probleeme;
vähemalt mitte nii nagu vanasti.
Kui aga oled nagu mina,
siis kindlasti näed, et koguaeg tõuseb midagi uut esile.
Ja vahel on asju, mille osas arvad, et need on juba ammu ära võidetud
ja nendega pole enam mingit probleemi,
kui korraga see tärkab taas ellu
ja sa mõtled: "Kust see siis nüüd veel tuli?"
Samas usun, et elu koos Jumalaga on lahe ja põnev.
See ei pea olema koorem.
Me ei pea pidevalt mõtlema neile lahingutele
ja sellele, kui raske see kõik on.
Ma isiklikult võtan seda kui mängu,
kus mu igapäevaseks eesmärgiks on teha Saatanale tuul alla.
Mu eesmärk on hoida igasugune jama
eemal oma mõtetest
ja veeta kasvõi üks tundki ilma millegi pärast vingumata.
Ma vajan küll selles osas veel abi.
Kuidas sinuga lood on?
On lausa hämmastav, kui õnnistatud me oleme,
leides samas ikka põhjuseid vingumiseks.
Miks?
Sest me oleme sõjas!
Me oleme sõdurid Jumala sõjaväes.
Ja kui me võitleme nii nagu Jumal seda teeb,
võidame me alati, sest Jumal on meie poolel.
Sa pead mõistma, et Saatan sõdib täiesti üksinda,
samas kui meil on Jumal meie poolel.
Usun, et on äärmiselt oluline teada, kes Jumal on.
Üks viise, kuidas seda teada,
on tutvuda erinevate nimedega, mis Talle Piiblis on antud.
Iga Ta nimi ütleb midagi Ta loomuse ja tõotuste kohta meie suhtes.
Usun, et nende nimede uurimises peitub tohutu õppetund.
Neid nimesid on Piiblis palju.
Täna pakume sulle 4 CD seeriat teemal: "Kes Jumal on?"
Seda on nii oluline teada seda.
Usun, et igaüks, kes teab, kes Jumal on,
tahab kindlasti ka omada väga head suhet Temaga.
See materjal võib olla ka heaks evangeelseks materjaliks
inimestele, kellele tahate jagada Jumalast,
kuid te ei tea täpselt, kuidas seda teha.
See on hea moodus, kuidas tutvustada neile Jumalat.
Aitäh sulle, ole õnnistatud ja kena päeva jätku!
Igatsed sa lähedasema suhte järele Jumalaga?
Kui tahad kogeda Jumala parimat oma elus,
pead esmalt mõistma, kes Ta üldse on?
Võta aega, et uurida Piiblis olevaid erinevaid Jumala nimesid,
millest igaüks peegeldab Tema tõelist olemust
ja tõotusi sinu elu suhtes.
Joyce 4 CD seeria: "Kes Jumal on?" nüüd saadaval.
Tellimiseks kasutada ekraanil olevat infot.
Partnerlus on üks väga võimas asi.
Igaüks meist võib teha midagi üksi,
kuid me suudame nii palju enamat, kui liidame oma jõud.
Maailmas on nii palju kannatavaid ja Jeesust mittetundvaid inimesi.
Inimesi, kes ei tunne Tema tegelikku olemust.
Maailmas on palju religioone,
kus paljudel pole aimugi,
kuidas omada isiklikku suhet Kristusega.
Evangeeliumi kuulutus on ülimalt oluline.
Piiblis on öeldud, et peaksime minema kõike maailma
ja kuulutama evangeeliumi kõigile rahvastele.
See pole mitte vaid ühe inimese, aga kõigi töö.
Ja kuigi sa ei saa minna sinna füüsiliselt,
saad sa teha seda läbi oma andmise.
Nii et palun sul kaaluda võimalust
hakata toetama me teenistust igakuiselt.
Usun, et kui pühendad end regulaarselt andma,
saad ka nägema suuremaid ja paremaid tulemusi omaenda elus.
Mina olen pühendunud sellele,
et jagada sinuga regulaarselt Jumala Sõna.
Samas aga palun,
et sina hakkaks meid regulaarselt toetama,
et saaksime jätkuvalt jõuda nii sinu
kui kõigi kannatavate inimesteni maailmas.
Üheskoos suudame me raudselt rohkem kui üksinda!
Aitäh, et kaalud meie partneriks hakkamist.
ON SUL HETK?
VAATA SEDA
Mida lähemal sa oled Jumalale,
mida enam sa tunned Tema Sõna,
saab see valguseks su elus, ajades välja kogu pimeduse.
Palusin isegi täna hommikul:
"Jumal, kui mu elus on mingitki pimedust,
valgusta seda oma valgusega.
Palun, Jumal!
Ära lase mul teha rumalaid asju, ilma ise seda mõistmata."
Me peame paluma ka enda eest.
Mitte vaid asjade eest, mida tahame,
vaid selle eest, et Jumal teeks oma tööd meis.
Et Jumal muudaks meid ja näitaks meile, mis tarvis.
Lihtsalt palu: "Jumal, tahan olla see, kes Sina tahad, et ma oleks."
Tähendad me jaoks rohkem kui arvatagi võid!
Oleme tänulikud oma sõpradele ja partneritele,
kes muudavad selle ülemaailmse teenistuse võimalikuks.
Üheskoos toidame näljaseid, riietame vaeseid
ja jagame evangeeliumit kõigi rahvastega.
Võta meiega ühendust juba täna, et saada infot kõige toimuva kohta
ja hakka meie partneriks,
jagades Kristuse armastust üle maailma.
Tõlge: Anne-Ly Raukas
Nähtud saade valmis tänu J.Meyeri teenistuspartnerite toele